**Lois XVI de Borbón** ou **Luís XVI de Borbón**, nado en Versalles en 1754 e executado en París o 21 de xaneiro de 1793, foi rei de Francia (1774-1789), e despois rei dos Franceses (1789-1792).

Traxectoria
-----------

Era fillo do delfín Luís e de María Xosefa da Saxonia e esposo de María Antonieta de Austria (con quen casou aos 16 anos).

Cando subiu ao trono, as finanzas reais non se encontraban nunha situación favorable, e así permaneceron até a chegada da Revolución Francesa, altura en que Lois XVI foi deposto. Aconsellado por Maurepas, escolleu para ministros homes de talento: Saint-Germain, Turgot, Malesherbes. Reconvocou o Parlamento, mais este volveu a facerlle oposición. O rei tivo que abandonar os seus ministros reformistas (1776), substituíndoos por Necker, tamén destituído despois de ter publicado a Prestación de contas ao rei sobre o estado das finanzas (1781).

Non é capaz de evitar a Revolución, apoiando as reformas económicas e sociais propostas por Turgot e Necker, nin tornarse líder popular, por non comprender as aspiracións do pobo.

A política exterior feita por Vergennes e o Tratado de Versalles restauraron o prestixio de Francia. Mais, no interior do país, a oposición creceu; Calonne, seguido de Loménie de Brienne, tentou en van resolver a crise financeira. Convocou a alta aristocracia na Asemblea dos Notables (1787) e nada conseguiu. Lois XVI tivo que chamar de volta a Necker (1788) e prometer a convocación dos Estados Xerais, que estaban á marxe do goberno desde había 175 anos. Os Estados Xerais, que se reuniron en Versalles en 1789, son a reunión dos tres estamentos da sociedade desde a Idade Media: o nobre que loita (1º estado), o clero que reza (2º estado) e o campesiñado que traballa (3° estado). Estes feitos marcaron o inicio da Revolución.

A execución de Lois XVI.
Os deputados do Terceiro Estado constituíron a Asemblea Nacional e despois Asemblea Constituínte. A familia real foi levada á forza de Versalles para París (outubro de 1789) e a súa tentativa de fuxir do país foi frustrada en Varennes (20 de xuño de 1791), cando foi feita prisioneira da Comuna insurreccional (10 de agosto). A monarquía foi abolida o 21 de setembro de 1792. Lois XVI, desmoralizado pola súa errada tentativa de fuga e polas súas negociacións co estranxeiro, perdeu completamente a popularidade. Encerrado no Templo e acusado de traizón, foi xulgado pola Convención e condenado a morte, sendo guillotinado o 21 de xaneiro de 1793. A raíña consorte María Antonieta foi executada seis meses despois. A súa morte provocou a unión dos soberanos europeos contra a Francia revolucionaria.

Dobre luís cuñado a nome de Lois XVI en 1789.
Pénsase que as chamas da Revolución en parte, foron influenciadas polas mentiras que rodearom o famoso escándalo do colar, polo feito do rei dar voz á súa esposa, imprudentemente, sobre asuntos políticos e aínda o odio que moitos membros da nobreza e clero tiñan contra María Antonieta, da liñaxe dos Habsburgo, eternos rivais dos Borbóns e pola súa frivolidade e gusto polo luxo.

Descendencia
------------

Do seu casamento con María Antonieta, arquiduquesa da Austria, tivo os seguintes fillos:

* **María Teresa Carlota** (1778-1851), *Madame Royale*, casou en 1799 con Luís Antonio de Artois, Duque de Angoulême;
* **Luís Xosé Xavier Francisco** (1781-1789), 1º Delfín de Francia;
* **Lois Carlos** (1785-1795) Duque de Normandía, 2ª Delfín de Francia e futuro Lois XVII;
* **Sofia Beatriz** (1786-1787).

Notas
-----

1. 1 2  Le Moniteur
2. ↑  "Guía de nomes galegos". *Real Academia Galega*. Consultado o 2023-12-07.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Lois XVI de Francia*** |

| Rei de Francia |
| --- |
| *Segue a:* Luís XV de Francia | **Lois XVI de Francia**(1774-1791) | *Precede a:* Convención nacionalNapoléon Bonaparte (o 1804) |
| *Dinastía Borbón* |

|  |  |
| --- | --- |
| Control de autoridades | 
* Wd: Q7732
* WorldCat
* VIAF: 212882453
* AAT: 300021271
* AGORHA: 46375
* BAV: ADV12181460
* BIBSYS: 90180221
* BLBNB: 000281477
* BMT: 36247
* BNE: XX953502
* BNF: 120081657
* BPN: 04195830
* BRE: 2162026
* BVMC: 11001
* CANTIC: a10480511
* CERL: cnp01260993
* DeutscheBio: 118574949
* E-Enlightment: louisxviki002384
* EBID: ID
* Europeana: ID
* FAST: 52647
* GEC: 0038207
* GND: 118574949
* ICCU: IEIV021255
* IMSLP: ID
* Isidore: louis\_xvi\_roi\_de\_france\_auteur\_du\_texte
* ISNI: 0000 0001 2130 7691
* KulturNav: ID
* LCCN: n80038425
* NDL: 00621018
* NKC: jn20000701092
* NLA: 35410913
* NLG: 142184
* NNDB: 000092951
* NPG: mp61394
* NTA: 070131244
* OL: OL66095A
* openMLOL: 111040
* Persée: 398166
* RKD: 435099
* SELIBR: 208359
* SUDOC: 028197631
* TePapa: 67190
* ULAN: 500122357
* WikiTree: Bourbon-68

 |